નવસારી પાલિકા શહેરનો જે ઘનકચરો બંદરરોડ ઉપર ઠાલવે છે, કચરો સળગતો પણ જોવા મળે છે. દિવસે ઉપરાંત ખાસ કરીને રાત્રિના સમયે કચરો સળગાવવાને કારણે ધુમાડાના ગોટેગોટા નજીકના વિસ્તારમાં ફેલાય છે. કચરામાં મૃતપશુઓ સહિત અનેક કોહવાટ ધરાવતી વસ્તુઓ બળવાને કારણે પ્રદુષિત ધુમાડો નજીકના જલાલપોર તથા જલાલપોર રોડ વિસ્તારમાં આવેલી માનવ વસાહતમાં જાય છે. રાત્રિના સમયે સ્થિતિ વધુ વિકટ બને છે. વાતાવરણ ધુમાડાવાળુ બને છે અને લોકોને શ્વાસ લેવામાં પણ તકલીફ થાય છે. આંખમાં બળતરા પણ થાય છે. નજીકના વિસ્તારમાં તો ધુમાડાને કારણે અંધકાર છવાય છે. બંદરરોડને લાગુ જલાલપોર રોડના કેટલાક વિસ્તારમાં તો લોકો રાત્રિએ બારણા પણ બંધ રાખે છે. અગાઉ સમસ્યા ચર્ચાસ્પદ બની હતી. હવે પુન: મામલો પ્રકાશમાં આવ્યો છે. જલાલપોરના સામાજિક કાર્યકર પરિમલ નાનુભાઈ પટેલે આજે સોમવારે આા કચરાના ધુમાડાને કારણે જલાલપોર વિસ્તારમાં પેદા થતી સમસ્યાની રજૂઆત નવસારી પાલિકામાં પણ કરી છે. પાલિકા ધુમાડો રોકે તો આંદોલન કરવાની ચીમકી પણ આપી છે. પરિમલ પટેલ મામલો કલેકટરાલય તથા ગુજરાત પ્રદુષણ કંટ્રોલ બોર્ડમાં પણ લઈ જઈ રહ્યા છે. બંદરરોડના રહીશ મનુભાઈ પટેલના જણાવ્યાનુસાર ધુમાડાથી અમનો તો તકલીફ થાય છે સાથે સમગ્ર સ્ટેશન વિસ્તાર, જલાલપોરમાં પણ ધુમાડાની અસર જોવા મળે છે.